نمرود
نمرود هوا ملك شنعار و كان حسب لسفر التكوين و سفر اخبار الايام ابن كوش و هوا ابن حفيد نوح.

و بيرتبط اسم نمرود بكتير من آثار بلاد الرافدين.

شخصيته 
بيشار للنمرود باوصاف زى اول جبار فى الارض. و كان واحد من ملوك الدنيا الاربعه اللى اتذكرو فى القرآن و هوا من الملوك الكافرين و اول مين حط التاج على راسه و تجبر فى الارض و ادعى الربوبيه  و كان ملكه ربعميت سنه فطغى و اتجبر و آثر الحياه الدنيا.

الاشارات من النصوص الدينيه

نمرود فى التوراه 
بينذكر نمرود بالاسم فى التوراه من دون اى تفاصيل, اول ذكر لنمرود فى التوراه كان من خلال انساب سفر التكوين بجدول الامم. اللى بيوضح انه ابن كوش, حفيد حام, و ابن حفيد نوح  و اتتكررت المعلومات فى سفر اخبار الايام الاول. و فى كتاب ميخا.

نمرود فى الاسلام 
اسم النمرود ما وردش فى النص القرآنى انما ربط مفسرين زى الطبرى بين الملك نمرود البابلى و الملك اللى اتحداه النبى ابراهيم فى سورة الانبياء آيه 68, و البقره آيه 258

نمرود فى الثقافات التانيه 
لنذكر فى فى الثقافه الارمينيه ان جد الارمن, هايج, هوا اللى قضى على نمرود و اللى كان بيسمى "بيل". فى الكوميديا الالهيه اللى كتبها دانتى اليجييرى (مكتوبه ما بين 1308 و1321), بيصور نمرود كشخصيه عملاق فى الجحيم. و قال انه بيتعرض للعقاب فى الدائره التاسعه من الجحيم مع عمالقه تانيين. و ربط بعض المؤرخين شخصية نمرود بشخصيه جلجامش.

لينكات

مصادر 

شخصيه تاريخيه